Haikuk


Karácsony 

Föllökik egymást
egy tányér híg levesért
a megváltottak.

Újév 

Újév reggelén
egy eldobott trombita
vért köp a hóba.

Halmozottan hátrányos helyzet 

Szegény hóembert
a korom betakarta –
néger eszkimó.

Hőség 

Az árokparton
egy felpüffedt öszvérdög
légyfelhőt legel.

Június 

Egy gazos parkban,
a katángok szirmain
kinyílik az ég.

Este 

Holdfényes nyárest.
A diófáról halkan
hernyószar hullik.

Hársfa 

A hársfán méhek
zümmögnek, gyűjtögetnek.
Széthordják szívem.

Tartalom 



Haikuk